แต่เล็กแต่น้อย เรารู้จักแต่ราดหน้าหมู ราดหน้าไก่ ราดหน้าซีฟู้ดอันประกอบด้วยหมึก ปู กุ้ง พึ่งจะมาเคยกินราดหน้าปลาที่ภูเก็ตนี่แหละ ปกติมาร้านจี๊ดจะกินแต่ราดหน้าหมู พอได้ลองราดหน้าปลา ติดใจยาวเลย คือมันเป็นปลาชุบแป้งทอดมาพอดีๆ เหลืองทอง กรอบนอกนุ่มใน รสชาติราดหน้ากลมกล่อม ผักคะน้าก็กรอบกรุบๆ เติมพริกไทย พริกป่น พริกน้ำส้มหน่อย อร่อยเลย

อ้อๆ สำหรับชาวต่างจังหวัดโดยเฉพาะคนใต้โซนอื่นๆที่คุ้นเคยอาหารรสจัดเปรี้ยวเผ็ดเค็ม อาหารร้านนี้และร้านอื่นๆใน ภก จะเบสหวานนะคะ เรามาอยุ่ใหม่ๆรับไม่ได้เลย เดี๋ยวนี้ลิ้นเราเปนชาวจีนฮกเกี้ยนไปล้ะ อร่อยแบบหวานๆนี่ล่ะ

ขนมถ้วยร้านนี้ก็อร่อยนะ กินล้างปาก แต่เรามาคนเดียวเลยไม่ได้สั่ง